Държавен вестник, бр. 64, 2021 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  64
4. при вземане на решение, което не удо­
влетворява изцяло или отчасти искането 
на жалбоподателя, го уведомява за правото 
му да се обърне към комисията (съответно 
към друг компетентен надзорен орган при 
извършване на дейност при правото на уста­
новяване или свободата на предоставяне на 
услуги), съответно към орган за извънсъдебно 
решаване на спорове или към компетентен 
правораздавателен орган.
(7) За всяка постъпила в застрахователя 
жалба се създава досие, което съдържа всички 
събрани или създадени от застрахователя до­
кументи, и се съхранява в звеното, отговорно 
за управлението на жалбите.
(8) Застрахователят отчита жалбите по 
реда на Наредба № 53.
(9) Компетентният орган на застрахователя 
анализира информацията от разглеждането 
на жалбите, за да гарантира установяването 
и преодоляването на проблеми, за които 
жалбите сигнализират, като:
1. установява първопричините за отделните 
жалби, за групи жалби, които имат сходен 
предмет или характеристики, и за жалбите 
като цяло;
2. прави преценка дали тези първопричини 
могат да засегнат други продукти или процеси 
от дейността на застрахователя;
3. приема мерки за преодоляване на уста­
новените първопричини за подаваните жалби;
4. осъществява контрол за спазването на 
приетите мерки по т. 3. 
Раздел ХІІ
Оценка на активи и пасиви, различни от 
технически резерви
Оценка на активите и пасивите, различни от 
техническите резерви
Чл. 64. (1) В своята политика и процедури 
за оценка на активите и пасивите по чл. 77, 
ал. 1, т. 3, буква „к“ от Кодекса за застрахо­
ването, съответно по чл. 267, параграф 2 от 
Делегиран регламент (ЕС) 2015/35, застрахова­
телят, съответно презастрахователят, урежда 
най-малко следното:
1. методологията и критериите, които 
трябва да бъдат използвани за оценка на ак­
тивните и неактивните пазари;
2. изискванията за осигуряване на адек­
ватно документиране на процеса за оценка 
и съпътстващите контроли, включително и 
тези за качество на информацията;
3. изискванията относно документиране­
то на използваните подходи за оценка във 
връзка със:
а) тяхната концепция и начина, по който 
са приложени;
б) адекватността на информацията, пара­
метрите и допусканията;
4. процеса за независим преглед и проверка 
на подходите за оценка;
5. изискванията за редовна отчетност 
пред компетентния орган на застрахователя, 
съответно на презастрахователя, по въпроси, 
свързани с управлението на оценката.
(2) Застрахователят, съответно презастра­
хователят, последователно прилага подходяща 
методология и критерии, за да определи дали 
пазарите са активни, въз основа на крите­
риите, определени в международните счето­
водни стандарти, одобрени с Регламент (ЕО) 
№ 1606/2002 на Европейския парламент и на 
Съвета от 19 юли 2002 г. за прилагането на 
международните счетоводни стандарти (OB, 
L 243/1 от 11 септември 2002 г.), и докумен­
тира адекватно методологията и извършените 
оценки за активността на пазарите.
(3) Застрахователят, съответно презастрахо­
вателят, урежда изрично начина за оценяване 
на активите и пасивите, които са трудни за 
оценка или по отношение на които оценките му 
са несигурни, както и регламентира подробно 
процедурите за прилагане на алтернативни 
методи за оценка. 
(4) Застрахователят, съответно преза­
страхователят, трябва да осигури одитна 
следа, която по надежден и прозрачен начин 
документира последователно съответните 
предприети стъпки в процеса по оценка на 
активите и пасивите, като идентифицира и 
записва какви действия, от кого, кога и къде 
са били извършени при предоставянето на 
информацията и нейното обработване.
Процедури за контрол на качеството на
информацията
Чл. 65. (1) За контрол на качеството на 
данните и с цел идентифициране на недоста­
тъци и измерване, наблюдение, управление и 
документиране на качеството на данните за­
страхователят, съответно презастрахователят, 
въвежда процедури, които включват:
1. оценка на пълнотата на данните;
2. оценка на уместността и пригодността 
на данните както от вътрешни, така и от 
външни източници;
3. независим преглед и проверка на ка­
чеството на данните.
(2) Прилаганите от застрахователя, съ­
ответно от презастрахователя, политики и 
процедури предвиждат необходимостта от 
периодична съпоставка на пазарната ин­
формация и данни спрямо алтернативни 
източници и резултати.
(3) Застрахователят, съответно презастра­
хователят, извършва поредица от проверки 
на пълнотата и уместността на данните, като 
взема предвид и всеки анализ, който е бил 
извършен от вътрешния одит, от независим 
финансов одит или от друго лице. 
(4) При идентифициране на недостатъци 
в данните застрахователят, съответно преза­
страхователят, ги документира, идентифицира